Държавен вестник, бр. 5, 2018 г., стр. 152

СТР.  152	
Д Ъ Р Ж А В Е Н  В Е С Т Н И К 	
БРОЙ  5
УКАЗАНИЯ 
Справката се попълва от застрахователните предприятия, извършващи дейности по общо застраховане.
Сектор “Нефинансови предприятия” включва всички единици, чиято основна дейност е производство и пазарна реализация на стоки 
и оказване на нефинансови услуги с цел реализиране на печалба.
Сектор “Финансови предприятия” включва:
- Българска народна банка
- Търговските банки
-  Други финансови посредници, с изключение на застрахователи и пенсионни фондове - инвестиционни дружества, управляващи 
дружества, договорни фондове, инвестиционни посредници, национални инвестиционни фондове и лица, управляващи алтернативни 
инвестиционни фондове, които са получили разрешение за осъществяване на сделки, свързани с ценни книжа. Включват се също 
и предприятията, ангажирани с финансов лизинг, корпорациите, занимаващи се с продажба/покупка на изплащане и предлагащи 
кредитиране за лични или търговски цели, холдингови компании, които само контролират и направляват група от поделения, основно 
ангажирани с финансово посредничество и/или със спомагателни финансови дейности, но които сами по себе си не са финансови 
предприятия.
- Финансови предприятия, ангажирани със спомагателни финансови дейности - финансови къщи, обменни бюра, застрахователни и 
други финансови посредници.
- Застрахователи и пенсионни фондове - застрахователни дружества (общозастрахователни, животозастрахователни, презастрахователни) и 
пенсионни фондове.
Сектор “Държавно управление” включва:
- Централно държавно управление - Народно събрание, министерства, включително Министерски съвет като независима единица, 
агенции, които са независими юридически лица, Българска академия на науките и други автономни изследователски и научни институции, 
Българска национална телевизия и Българско национално радио.
- Местно държавно управление - всички общини като единици на публичната администрация.
-  Социалноосигурителни фондове - институционални единици, които управляват социалноосигурителни схеми - Национален 
осигурителен институт, Национална здравноосигурителна каса, Учителски пенсионен фонд.
Сектор “Организации с нестопанска цел (фондации, творчески съюзи, синдикални организации и други)” се състои от институции 
и отделни юридически лица, които обслужват домакинствата. Секторът включва синдикати, политически партии, фондации, сдружения, 
църковни и религиозни общества, читалища и други.
Сектор “Домакинства (физически лица)” включва лица или групи от лица като потребители и производители на стоки предимно за 
собствена крайна употреба; еднолични търговци, водещи едностранни счетоводни записвания.
Сектор “Останал свят (нерезидентни единици) ” включва всички нерезидентни институционални единици, ангажирани с операции 
с резидентни единици или имащи други икономически връзки с резидентни единици. Резидентите на страната са дефинирани като 
единици, чийто център на икономически интерес е на територията на страната, седалището им е разположено на същата територия и имат 
организирано производство, в което участват. Клоновете на резидентни единици в чужбина, чийто център на интерес е на територията на 
друга страна, се третират като нерезиденти.